

Republika e Kosovës

Republika Kosova - Republic of Kosovo

*Qeveria - Vlada - Government*

**MINISTRIA E PUSHTETIT LOKAL**

**MINISTARSTVO LOKALNE SAMOUPRAVE/MINISTRY OF LOCAL GOVERNMENT**

**Raporti nga procesi i konsultimit publik për Projekt Udhëzimin Administrativ për Procedurën e Emërimit të Nënkryetarëve të Komunave**

Qershor 2020

**Hyrje**

Projekt-Udhëzimi Administrativ për Procedurën e Emërimit të Nënkryetarëve në Komunave, ka për qëllim të përcaktojë procedurat e emërimit, përgjegjësive dhe shkarkimin e nënkryetarëve të komunave..

Hartimi i Projekt-Udhëzimit është bërë nga Grupi Punues i udhëhequr nga Departamenti Ligjor dhe Monitorim të Komunave në Ministrinë e Pushtetit Lokal, ku anëtarë kanë qenë edhe përfaqësues nga Divizionet e tjera të ministrisë dhe përfaqësues nga OSBE. Pas hartimit të draftit fillestar nga Zyrtari përgjegjës, Grupi Punues për shkak të situatës së krijuar nga Pandemia COVID-19, ka mbajtur dy (2) takime on-line si dhe një (1) takim me prezence fizike ku janë trajtuar të gjitha komentet e pranuara nga konsultimi publik dhe paraprak dhe është finalizuar drafti final i Projekt-Udhëzimit.

Finalizimi i Projekt-Udhëzimit është pasuar nga procesi i konsultimit i cili është bërë në formë elektronike më kryetarët e komunave. Por mundësinë për të dhënë komente e kanë pasur të gjithë qytetarët e Republikës së Kosovës dhe ekspertë të ndryshëm përmes platformës on-line të konsultimit publik. Konsultimi i këtij Projekt-Udhëzimi është bërë në pajtim të plotë me Rregulloren për standardet minimale për procesin e konsultimit publik.

**Ecuria e procesit të konsultimit**

Konsultimi përmes platformës elektronike, ka qenë mjet i mjaftueshëm për të marrë të gjitha kontributet nga ana e palëve të interesit, duke marrë gjithashtu parasysh edhe natyrën e tyre dhe interesat që prek Projekt-Udhëzimi.

|  |  |  |
| --- | --- | --- |
| Metodat e Konsultimit | Datat/kohëzgjatja | Numri i pjesëmarrësve/kontribuuesve |
| 1. Konsultimet me shkrim/në mënyrë elektronike | 15 ditë pune | 3 Kontribues |
| 1. Publikimi në web faqe/Platforma elektronike | 15 ditë pune | 5 Kontribues |

**Përmbledhje e kontributeve të pranuara gjatë procesit të konsultimit**

Kontributet për Projekt-Udhëzimin nga palët e interesit janë dhënë gjatë konsultimit me shkrim në mënyrë elektronike, d.m.th përmes e-mailit dhe përmes platformës on-line për konsultim publik.

**Çështje tjera**

Me qëllim të finalizimit të Projekt-Udhëzimit edhe shqyrtimit të komenteve të pranuara, është mbajtur edhe një takim i Grupit-Punues. Të gjitha kontributet e pranuara janë shqyrtuar veç e veç, ndërsa raporti i detajuar për komentet e pranuara, kontribuesit dhe statusin e kontributeve janë paraqitur në formë të plotë në shtojcën Nr.1 të këtij raporti.

**Hapat e ardhshëm**

Projekt-Udhëzimi Administrativ për Procedurën e Emërimit të Nënkryetarëve të Komunave është finalizuar dhe do të procedohet për miratim në Zyrën e Ministrit Ministrisë së Pushtetit Lokal.

Shtojca – tabela e detajuar me informatat për kontribuesit, arsyetimet për përgjigjet e pranuara dhe të refuzuara.

|  |  |  |  |  |
| --- | --- | --- | --- | --- |
| **Temat e konsultimit** | **Komentet** | **Kush ka komentuar** | **Statusi i Komenteve**  **- pranuar, pjesërisht pranuar, nuk është pranuar** | **Komente (komentimi për pranimin pjesërisht dhe mos pranimit te komenteve është i detyrueshëm)** |
| **TEMA 1: Neni 5, Nënkryetari i**  **komunës për komunitete** | 1. Në këtë nen, të shtohet edhe një (1) paragraf si në vijim: Nënkryetari i komunës për komunitete emërohet nga radhët e komunitetit jo shumicë, i cili për nga numri përbën komunitetin më të madh në komunë. | Këshilli Konsultativ për Komunitete | Nuk pranohet | Ligji për Vetëqeverisje Lokale i referohet komuniteteve pakicë si tersi. Avokati i Popullit, në një shkresë drejtuar MPL-së, ka konsideruar se kjo dispozitë paraqet trajtim jo të barabart për të gjitha komunitetet pakicë në komuna. |
| 2. Duhet të përcaktohet se nënkryetari për komunitete është nënkryetari i dytë në këto komuna. | Prend Krasniqi - Helvetas | Nuk pranohet | Ligji për Vetëqeverisje Lokale, ka përcaktuar detyrat dhe përgjegjësit e nënkryetarit për komunitete te cilat i kemi shtjellu edhe me tutje në këtë Udhëzim Administrativ, detyra që janë të ndara nga ajo e nënkryetarit të rregullt të komunës. |
| **TEMA 2: Nenin 6, Procedura për emërimin e nënkryetarit të komunës për komunitete** | 3. Kjo procedurë të jetë e njëjtë sikurse emërimi dhe shkarkimi i nënkryetarit të shumicës, jo përmes asamblesë. | Gazmend Muhaxheri -  Kryetar i Komunës së Pejës | Nuk pranohet | Ligji për Vetëqeverisje Lokale ka përcaktuar procedurën e zgjedhjes së nënkryetarëve, ne vetëm e kemi shtjellu me tutje te rasti i nënkryetarit për komunitete. |
| 4. Ky nen propozojmë të plotësohet dhe të harmonizohet me paragrafin 2 të nenit 62 të Kushtetutës së Republikës së Kosovës me të cilin përcaktohet që: 2. Postin e zëvendëskryetarit do ta mbajë kandidati që i përket popullatës që nuk është shumicë, që ka marrë shumicën e votave në listën e hapur të kandidatëve për zgjedhje për kuvendin e komunës. | Florije Morina, ZKM | Nuk pranohet | Kushtetuta ne dispozitat ne te cilat jeni referuar, flet për Zëvendëskryesuesin e kuvendit të komunës për komunitete. |
| 5. Në këtë rast a duhet kryetari të konsultohet me të gjithë përfaqësuesit e komuniteteve ne komunë apo vetëm ata ne Kuvendin Komunal? Nëse është fjala për përfaqësues të komuniteteve në kuvendin komunal, duhet të specifikohet. | Prend Krasniqi - Helvetas | Nuk pranohet | Është e qartë, fjala është për përfaqësuesit e të gjitha komuniteteve në komuna. |
| 6. Kjo dispozitë po krijon një dualizëm të shumicës në kuvendin komuna. Mjafton të votojnë vetëm shumica e anëtarëve të pranishëm. | Prend Krasniqi - Helvetas | Nuk pranohet | Ligji për Vetëqeverisje Lokale ka përcaktuar procedurën e zgjedhjes së nënkryetarëve për komunitete. |
| 7. Në vende të fjalës komunë duhet të jetë kuvend komunal, pra: Kryetari i komunës jo më vonë se 30 ditë pas dhënies së betimit dhe marrjes së mandatit të tij, në konsultim me përfaqësuesit e komuniteteve në kuvendin komunal propozon nënkryetarin për komunitete i cili miratohet nga kuvendi i komunës. | Albulena Nrecaj - Iniciativa për Progres- INPO | Nuk pranohet | Te kjo dispozitë kuptohet përfaqësuesit e të gjitha komuniteteve në komuna, jo vetëm ata që janë të përfaqësuar në kuvend. |
| 8. Neni 6 paragrafin 2, duhet te ketë  këtë përmbajtje: “Kuvendi i komunës miraton propozimin e kryetarit me shumicën e anëtarëve të kuvendit si dhe shumicën e anëtareve të kuvendit të komunës të cilët i përkasin komuniteteve  jo shumicë”.  Arsyetim pse duhet te ndryshoi paragrafi 2 i nenit 6 është sepse siç është i formuluar nënkryetari i një komune me 51 anëtar mund te zgjidhet prej 14 anëtarëve te Kuvendit (Shembull: ne Mbledhjen e kuvendit për zgjedhjen e nënkryetarit marrin pjesë 26 anëtare dhe sipas formulimit tuaj nëse votojnë 14 anëtar Nënkryetari zgjidhet).  Pozita e Nënkryetarit është pozitë e rëndësishme dhe se ai duhet ta këtë shumicën e anëtarëve te kuvendit e jo ta atyre qe janë prezent. Siç është e formuluar Kryetar çdo jave mund shkarkoi dhe pastaj ta zgjedh Nënkryetarin. | Isni Kryeziu  MASHT | Nuk pranohet | Ligji për Vetëqeverisje Lokale ka përcaktuar procedurën e votimit dhe miratimit në kuvend e në këtë raste edhe votimin për zgjedhjen e nënkryetarit për komunitete. |
| 9. Arsyeja që të jap komentin është sepse në çdo cikël të zgjedhjeve lokale për pozitën e nënkryetarit të Komunës për Komunitete krijohen probleme sepse përveç shumicës së popullatës në komunën tonë jeton komuniteti Goran dhe komuniteti Boshnjak nga të cilët komuniteti Goran numëron 8 950, ndërsa Boshnjakë 4 100 banorë.  Unë propozoj zgjidhjen duke pasur parasysh se Ligji për Vetëqeverisje Lokale ua jep të drejtën komuniteteve në komunë që kanë më shumë se 10% të popullsisë.  Kryetari i sapo zgjedhur i komunës duhet të kërkojë emrin ose kandidatin nga përfaqësuesit e partive Goranë – (partive me 10% ), duke marrë parasysh Ligjin për Vetëqverisje Lokale, pjesetaret të cilët kanë marrë pjesë në zgjedhje dhe që kanë pasur një kandidat për pozitën e nënkryetarit nga ana e komunitetit.  Pra, kandidati që u delegua nga partia për atë pozitë, mori pjesë në zgjedhje dhe fitoj më shumë vota nga kandidatët tjerë për postin e zëvendësit nga grupi i komuniteteve.  Sa i përket votimit në Kuvend, unë sugjeroj që një kandidat i veçantë në zgjedhje, pra fituesi për sa i përket numrit të votave për pozitën e nënkryetarit të prezantohet kryetarit të komunës) nga ana e komunitetit dhe gjatë pranimit të detyrës të organizohet një akt ceremonial, sepse pas votimit të qytetarëve nuk ka nevojë që i njëjti të zgjidhet dhe të rizgjidhet.  Duhet të jetë një akt zyrtar, ceremonial, i cili do të konfirmojë vullnetin e qytetarëve, po ashtu edhe për kryetarin e komunës, në të kundërtën ka hapësirë ​​për kombinime të ndryshme dhe, ndonjëherë mosmarrëveshje apo edhe bllokadë të punës së Kuvendit Komunal etj.  Prandaj, në fund, pas marrjes së detyrës, kryetari i komunës do të kërkojë emrin e kandidatit brenda afatit ligjor, pra kandidatin përpara atyre opsioneve që i përkasin popullatës që numëron më shumë se 10%, dhe kjo është gjithmonë, të themi, komuniteti Goran.  Ky është kandidati që fitoi ndeshjen me kandidatët e tjerë para partive minoritare për pozitën nënkryetarit.  Kur ai pranon emrin e kandidatit në bazë të votave, thjesht duhet të verifikohet në seancë se votat e qytetarëve e kanë përcaktuar atë për atë pozitë, në mënyrë që kryetari të informojë këshilltarët se në bazë të votave ai është fituesi para një komuniteti me 10% dhe që fituesit i takon pozita e nënkryetarit. Nëse zgjidhja ime nuk është mjaft e qartë, unë jam i gatshëm të marrë pjesë edhe më shumë në krijimin e një zgjidhje pa e dhënë hapësirë ​​për manipulime, marrëveshje të ndryshme, pra për të arritur zgjidhjen më të mirë, demokratike, evropiane për të gjithë ne. | Fergap Zaimi, Komuna e Dragashit, Komuniteti Goran | Nuk pranohet | Ligji për Vetëqeverisje Lokale ka përcaktuar procedurën e zgjedhjes së nënkryetarit për komunitete. Në këtë UA është përcaktuar që përzgjedhjen ta bëjë kryetari i komunës në konsultim më përfaqësuesit e komuniteteve pa i përjashtuar asnjë nga komunitete pakicë. |
| **TEMA 3: Neni 3,**  **Procedura për emërimin dhe shkarkimin e nënkryetarit të komunës** | 10. Neni 3, të harmonizohet me paragrafin 3, të nenit 61, të Ligjit për Vetëqeverisje Lokale, me të cilin përcaktohet që: Emërimi dhe shkarkimi i Nënkryetarit për Komuniteteve propozohet nga Kryetari i Komunës dhe duhet të miratohet nga shumica e anëtarëve të Kuvendit të Komunës që janë të pranishëm dhe votojnë si dhe shumica e anëtarëve të Kuvendit të Komunës që janë të pranishëm dhe votojnë të cilët i përkasin komuniteteve jo shumicë. | Florije Morina, ZKM | Nuk pranohet | Neni 3, i UA, flet për nënkryetarin e rregullt të komunës. |
| 11. Neni 3, paragrafi 1, Do të duhej të ishte kështu: Kryetari i komunës është i obliguar të emërojë një (1) nënkryetar, me përjashtim të Kryetarit të Kryeqytetit i cili është i obliguar të emërojë dy (2) nënkryetarë dhe komunave të cilat kanë mbi 10% qytetar që i përkasin komuniteteve jo shumicë të cilat janë të obliguara ta kenë edhe një nënkryetar për komunitete. | Albulena Nrecaj - Iniciativa për Progres- INPO | Nuk pranohet | Meqenëse procedurat e emërimit dhe zgjedhjes së nënkryetareve dallojnë, ne ju kemi referu si situata te ndryshme dhe i kemi shtjellu në dy nene te ndara. |
| **TEMA 4: Neni 4**  **Përgjegjësitë e nënkryetarit të komunës** | 12. Të shikohen përgjegjësit tjera të përcaktuara me Kushtetutë | Florije Morina, ZKM | Nuk pranohet | Kushtetuta nuk ka përcaktuar përgjegjësi për nënkryetarin e komunës. |
| 13. Paragrafi 2, i nenit 4, do të duhej të sqaronte se çka nënkuptohet me “në rast të mungesës së kryetarit, nënkryetari i komunës është i obliguar të zëvendësoj dhe veproj në emër të kryetarit” respektivisht a është i autorizuar të ushtroj të gjitha kompetencat pa ndonjë autorizim të veçantë nga kryetari, kur konsiderohet që kryetari mungon, sa është ajo kohë apo vetëm nuk duhet të jetë në zyre dhe çka nëse kryetari nuk pajtohet me në veprim të nënkryetarit i cili thirret në mungesë të kryetarit. | Albulena Nrecaj - Iniciativa per Progres- INPO | Pranohet pjesërisht | Komenti është pranuar pjesërisht. |
| **TEMA 5: Neni 7, paragrafi 2,**  **Përgjegjësit e nënkryetarit të komunës për komunitet** | 14. Meqë bëhet fjalë për udhëzim administrativ, i njëjti do të duhej të shpjegonte se cilat janë obligimet e nënkryetarit sa i përket kërkesave të komuniteteve jo shumicë drejtuar komunës. Respektivisht, çka nënkuptohet me afirmim dhe mbështetje të këtyre kërkesave në aspektin praktik dhe cilat janë obligimet profesionale karshi kërkesave të këtyre qytetarëve. | Albulena Nrecaj - Iniciativa per Progres- INPO | Pranohet pjesërisht | Komenti pranohet pjesërisht. Grupi punues ka riformuluar nenin sa i përket përgjegjësive të nënkryetarit për komunitete, meqenëse komenti më shumë ka qene në formë pyetje sesa koment si duhet te jetë. |
| 15. Konsideroni zgjerimin e detyrave dhe përgjegjësive të pozitës së Nënkryetarit të Komunës për Komunitete në nenin 7.  Në nenin 7 të projekt-udhëzimit përcaktohen përgjegjësitë e Nënkryetarit të Komunës për Komunitete (NKK) përcakton që ky i fundit “ndihmon Kryetarin e Komunës në kryerjen e detyrave të tij, duke ofruar këshilla dhe udhëzime lidhur më çështjet që kanë të bëjnë me komunitetet jo shumicë” 4 , dhe “Mbështet dhe afirmon kërkesat e komuniteteve jo shumicë në organet e komunës” 5 . Ne konsiderojmë që kjo dispozitë duhet të zgjerohet në mënyrë që të përcaktohen më konkretisht përgjegjësitë specifike të NKK. | OSBE | Pranohet | Komenti është pranuar sipas propozuesit. |
| **TEMA 6 : Neni 8, paragrafi 1,**  **Kushtet për emërimin e nënkryetareve** | 16. Duhet të riformulohet kështu: neni 8, paragrafi 1, Nënkryetari i komunës, nënkryetarët e kryeqytetit dhe nënkryetari i komunës për komunitete, duhet të jenë se paku tre (3) vitet e fundit pandërprerë banor rezident të asaj komune ku emërohen. | Albulena Nrecaj - Iniciativa per Progres- INPO | Nuk pranohet | Formulimi i nenit 8, paragrafi 1, është bërë në frymën e Ligjit për Vetëqeverisje Lokale dhe legjislacionit përkatës për zgjedhjet lokale. |
| 17. Në këtë nen, menjëherë pas paragrafit 1 do të duhej të pasonte paragrafi tjetër i cili do të shpjegonte më mënyrë të qartë se mbi bazën e cilave arsye mund të shkarkohet një nënkryetar komune, posaçërisht nënkryetari nga komunitetet. Pra, jo procedurën, mirëpo arsyet që do ta bindnin kuvendin komunal që të votonte një shkarkim të tillë. | Albulena Nrecaj - Iniciativa per Progres- INPO | Nuk pranohet | Nënkryetari i komunës emërohet nga kryetari, dhe me UA nuk mundesh me kufiu nga e drejta e tij Ligjore për ta shkarkuar. Ndërsa për nënkryetarin e komunës për komunitete, kryetari vetëm mundet me propozu shkarkimin e tij, ndërsa mbetet në vullnetin e kuvendit nëse voton për, sipas arsyeve që mund ti paraqes vet kryetari. |